ബഹുജന് ദ്രാവിഡ പാര്ട്ടി പ്രതിഷേധിച്ചു അരീക്കോട്: അരീക്കോട് ബ്ലോക്ക് പട്ടികജാതി വികസന ഓഫീസിനു മുന്നില് ബഹുജന ദ്രാവിഡ പാര്ട്ടി പ്രതിഷേധ സമരവും ധര്ണയും നടത്തി. അടിസ്ഥാനവര്ഗത്തിന്റെ ക്ഷേമ ഫണ്ട് തട്ടിപ്പ് നടത്തി സ്വന്തം അക്കൗണ്ടിലേക്കും കുടുംബാംഗങ്ങളുടെ അക്കൗണ്ടിലേക്കും മാറ്റിയെടുത്ത നടപടിക്കെതിരേയായിരുന്നു ധര്ണ. ഒരു കോടിയോളം രൂപ മാറ്റിയെടുത്ത പട്ടികജാതി വികസന ഓഫീസറെ ജോലിയില് നിന്നുപിരിച്ചു വിട്ടു നടപടികള് സ്വീകരിക്കണമെന്നു യോഗം ആവശ്യപ്പെട്ടു. സമരം ബഹുജന് ദ്രാവിഡ പാര്ട്ടി കേരള നോര്ത്ത് ഘടകം കണ്വീനര് ബാബു നെല്ലിക്കുന്ന് ഉദ്ഘാടനം ചെയ്തു. ജില്ലാ കോഓര്ഡിനേറ്റര് അനീഷ് മൊറയൂര് അധ്യക്ഷത വഹിച്ചു. നാഷണല് എക്സിക്യൂട്ടീവ് അംഗമായ കൃഷ്ണന്കുട്ടി കുനിശേരി മുഖ്യപ്രഭാഷണം നടത്തി. കോഴിക്കോട് ജില്ലാ കമ്മിറ്റി അംഗങ്ങളായ സുശീല നടുവണ്ണൂര്, ലീല നടുവണ്ണൂര്, മനോജ് വള്ളുവന്പുറം, സുനില്കുമാര് ഒഴുകൂര്, നാരായണന് മോങ്ങം, ഹരിദാസന് മൊറയൂര് എന്നിവര് പ്രസംഗിച്ചു.